Tiltale for overtrædelse af våbenlovens § 10, stk. 2, jf. § 4, stk. 1 samt våbenbekendtgørelsens § 44, stk. 4 (tidligere § 43, stk. 4), jf. § 15, stk. 1, nr. 1 (tidligere § 14, stk. 1 nr.... Vis mere
Ret: Retten i Holstebro (1. instans)
Faggruppe: Straffesag — Almindelig domsmandssag
Sagsemner: Våben, eksplosiver og fyrværkeri;

/

RETTEN I HOLSTEBRO

D O M

afsagt den 8. juni 2010

Rettens nr. 6-870/2010
Politiets nr. 4100-84172-00072-09

Anklagemyndigheden
mod
Tiltalte
CPR nr. (Født 1971)

Der har medvirket domsmænd ved behandlingen af denne sag.

Anklageskrift er modtaget den 24. marts 2010.

Tiltalte er tiltalt for overtrædelse af

våbenlovens § 10, stk. 2, jf. § 4, stk. 1 samt våbenbekendtgørelsens § 44,
stk. 4 (tidligere § 43, stk. 4), jf. § 15, stk. 1, nr. 1 (tidligere § 14, stk. 1 nr. 1)
ved den 26. juni 2009 ca. kl. 22.30 på "Country Festival", Strandvejen 55,
Nykøbing Mors, på offentligt tilgængeligt sted og uden anerkendelsesværdigt
formål, at have båret en foldekniv med en klinge på 7,6 cm samt 2 dolke med
bladlængder på henholdsvis 27 cm. og 10,8 cm.

Påstande

Anklagemyndigheden har nedlagt påstand om en ubetinget fængselsstraf på 7
dage.

Anklagemyndigheden har påstået konfiskation af foldekniven og dolkene i
medfør af straffelovens § 75, stk. 2 hos tiltalte , jf. straffelovens § 75, stk.

Tiltalte har nægtet sig skyldig.

Sagens oplysninger

Tiltalte har tidligere den 15. februar 2010 til retsbogen afgivet følgende
forklaring:

"Sigtede forklarede, at han på det i retsmødebegæringen nævnte tids-
punkt var til Country festival på den anførte adresse. Han går meget op i
at klæde sig ud i det rigtige cowboyudstyr. Det var første gang, han var til
den pågældende festival. Han har dog deltaget i andre festivaler rundt
omkring i Danmark. For at kunne deltage i den pågældende fe-

Std 75284



/

Side 2/4

stival, skulle man betale entré og man kunne deltage i det omfang, man
ville. Han var klædt på i cowboyudstyr, blandt andet med revol-verkopi
og de i sigtelsen nævnte knive. Han havde på daværende tids-punkt en
revolverkopi, som kunne skyde med løst krudt. Den store dolk sad i hans
bælte og var fuldt synlig. Det skal nok passe, at klin-gen er 27 cm lang.
Dolken med en bladlængde på 10,8 cm sad bag hans bæltespænde,
således at skaftet var synligt. Der er tale om en håndsmedet jonglerkniv.
Han bruger den blandt andet, når han optræ-der i et show sammen med
sin svigerfar, hvor de jonglerer til musik. Kniven er ikke skarp. Den var
skarp, da han købte den, men han har efterfølgende rundet æggen.
Foldekniven havde han i lommen på sine chaps. Det er korrekt, at politiet
på et tidspunkt kom hen til ham, og han viste dem med det samme
knivene. Det er hans indtryk, at det var vagterne, der havde tilkaldt
politiet. Da politiet kom, var han i festtel-tet, hvor det nok skal passe, at
der befandt sig 7-800 personer. Han var på dette tidspunkt ved at drikke
sin anden fadøl i løbet af dagen. Han mener således ikke, at han var
påvirket. Der var også andre tilstede fra en klub, som han er medlem af
ved "Forening". Disse var også fuldt påklædt. Han er dog ikke klar over,
om de også havde knive på sig. Da politiet kom, oplyste han, at han
havde en blankvåbentilladelse , som imidlertidig lå derhjemme. Det er
sigtedes opfattelse, at våbentilladels-en også omfatter de pågældende
knive. Begge hans våbentilladelser er efterfølgende inddraget. Han har
efterfølgende som følge af, at hans våben tilladelser er blevet inddraget,
afleveret den nævnte revolverko-pi til politiet."

Tiltalte har under hovedforhandlingen forklaret, at han kan vedstå sin tidli-gere
afgivne forklaring. Han har senere over for politiet dokumenteret, at han er i
besiddelse af en blankvåbentilladelse. De pågældende knive blev alene båret til
pynt, og han havde ikke tidligere været ude for, at det skulle være et problem at
bære de pågældende knive, når han var ude med sin fore-ning, der hedder
"Forening". Chaps er nogle bukseben, som spændes udenpå de almindelige
bukser. Han har i ca. 12 år været medlem af den på-gældende forening, og har
deltaget i en 2-3 festivaler på årsbasis. Forenin-gens formål er at få udført
nogle shows mv., hvor de enkelte medlemmer har cowboyudstyret i orden.
Tiltalte foreviste en række fotos af foreningens ud-klædte medlemmer. Han var
af den opfattelse, at blankvåbentilladelsen også gav ham ret til at bære den
pågældende kniv mv. på de festivaler, han deltog i. Over halvdelen af
festivaldeltagerne i Nykøbing var i et eller andet om-fang iført
cowboybeklædning. Der var tale om musik på stedet, ligesom der også var
mulighed for at købe diverse madvarer, samt drikkevarer. En del gæster var
også berusede.

Vidne, Viborg, har som vidne forklaret, at han er formand for Forening og at
han har kendt tiltalte i ca. 12 år. Der har for-nylig været afholdt en
generalforsamling. Foreningens formål er at fremme cowboy- og countrylivet i
Danmark, hvor medlemmerne er iført diverse



/

Side 3/4

cowboyudstyr, ligesom de også er i besiddelse af løsskudsvåben. Nogle
medlemmer er desuden i besiddelse af forskellige dolke og knive. Dette af-
hænger lidt af, hvilken rolle man spiller i foreningen. Tiltalte er således en
cowboy fra prærien og er som følge heraf udstyret med både chaps og kniv.
Vidnet har tidligere været ude for, at politiet konkret har forbudt foreningens
medlemmer at bære kniv, og dette giver ingen problemer, idet man i så fald,
lader de pågældende knive blive hjemme på bopælen.

Tiltalte har om sine personlige forhold oplyst, at han er selvstændig tømrer-
mester. Han bor i eget hus med ægtefælle, og har i ægteskabet 4 fællesbørn,
ligesom der derudover er tale om 2 bonusbørn.

Rettens begrundelse og afgørelse

Det kan efter tiltaltes egen forklaring og erkendelse samt de foreliggende op-
lysninger lægges til grund, at tiltalte på den omhandlede festival bar en fol-
dekniv med en klinge på 7,6 cm og 2 dolke med bladlængder på henholdsvis
27 cm. og 10,8 cm.

Tiltalte har under sagen anført, at der i sagen foreligger et anerkendelsesfor-
mål, og der som følge heraf ikke er tale om en overtrædelse af våbenlovgiv-
ningen. Tiltalte har henvist til, at han er i besiddelse af en blankvåbentilla-
delse, og at han er medlem af Forening, hvor tiltalte som en naturlig del af
denne forenings aktiviteter var udstyret med flere knive under
festivaldeltagelsen.

Efter en samlet bedømmelse af de nærmere omstændigheder finder retten ik-
ke, at tiltaltes besiddelse af de pågældende knive på countryfestivalen, som er
et offentligt tilgængeligt sted, havde et anerkendelsesværdigt formål i vå-
benlovens forstand.

Retten finder derfor, at tiltalte er skyldig i den rejste tiltale.

Det følger af våbenlovens § 10, stk. 2, at der skal idømmes tiltalte en fæn-
gelsstraf, medmindre der foreligger særlig formildende omstændigheder, hvor
der kan idømmes en bødestraf.

Under hensyn til knivenes art, herunder ikke mindst dolken med en blad-
længde på 27 cm., til den omstændighed, at tiltalte havde knivene på sig, samt
til at tiltalte befandt sig som gæst på en festival, og at der ikke var tale om en
forglemmelse fra tiltaltes side, må retten afvise, at der foreligger sær-lig
formildende omstændigheder.

Straffen fastsættes herefter til fængsel i 7 dage, jf. våbenlovens § 10, stk. 2, jf.
§ 4, stk. 1 samt våbenbekendtgørelsens § 44, stk. 4 (tidligere § 43, stk. 4), jf. §
15, stk. 1, nr. 1 (tidligere § 14, stk. 1 nr. 1)



/

Side 4/4

Konfiskationspåstanden tages til følge som nedenfor bestemt, jf. straffelo-vens
§ 72, stk. 2.

Thi kendes for ret:

Tiltalte skal straffes med fængsel i 7 dage.

Hos tiltalte konfiskeres en foldekniv og 2 dolke.

Tiltalte skal betale sagens omkostninger.

Dommer